Store til meget store (70-170 millimeter om man regner med hannens kjever) trebukker, rødlige eller brunlige på farge, dekkvingene oftest med mørke striper. Kroppsformen er litt flattrykt. Gruppen kjennes særlig på de forstørrede, fremstrakte kjevene (mandiblene), spesielt hos hannene er de påfallende store, hos opptil 4 centimeter lange. Pronotum har kraftige pigger langs ytterkanten. Antennene er kortere enn kroppen, beina er nokså lange og tynne.